Ego Gauterius, Dei gratia Eduensis episcopus, notum facio presentibus et futuris quod Urricus, dominus Lucennaii, in obitu suo dedit, concessit et laudavit in elemosinam perpetuam domui et fratribus Fonteneti, sicut frater suus Rainaudus primitus dederat et concesserat, pasturas territorii de Lucennaio, tam in bosco quam in plano, sicut dividit chiminus qui ducit de Castellione versus Flaviniacum a parte Tullionis usque ad ipsum chiminum, hoc retento quod si animalia eorum in pratis vel bladis dampnum aliquod intulerint, ipsi dampnum illatum restituant, sine alia emendatione. Laudavit etiam metas quas idem Renaudus posuerat inter finagium Lucennaii et terram Fonten. et querelam de finagio de Pute unde fratres Fonten. injuste vexaverat, sicut ipse recognovit, eisdem fratribus guerpivit. Dedit etiam eisdem fratribus prefatus Urricus pro remedio animę suę terram de Baisa. Hoc totum laudaverunt Agnes, mater ejus, et Edelina, uxor ejus. Horum omnium testes sunt Haimo, abbas Flaviniac. Henricus abbas Castell., Odo, archipresbiter Tullion., Racinus, capellanus Lucennaii, Pontius de Frollois, Willelmus dominus Montis Sancti Johannis, Buro de Buxi, Oliverius de Grinione, milites, Robertus maior de Buxi, Josbertus maior Lucennaii. Quod totum ut ratum sitin perpetuum, sigilli mei impressione munivi, anno ab incarnatione Domini millesimo centesimo XC°IX°.